
Iepirkums tiek īstenots šādu projektu ietvaros: 
Eiropas Savienības kohēzijas politikas programmas 2021. - 2027.gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana" 2.1.1.8. pasākuma "Energoefektivitāti veicinoši pasākumi kultūras infrastruktūrā" projekts Nr. 2.1.1.8/1/25/I/003 "Energoefektivitāti veicinoši pasākumi Latgales Mūzikas un mākslas vidusskolā" un 

Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.6. pasākuma "Profesionālās izglītības iestāžu un koledžu mācību vide nozarēm aktuālo prasmju apguvei" projekts Nr. 4.2.1.6/2/24/I/002 "Mācību vides modernizēšana mākslu izglītības kompetences centrā "Latgales Mūzikas un mākslas vidusskola"" ietvaros











Rēzeknē, 2026
I Vispārīgā informācija

1. Informācija par pasūtītāju:

Nosaukums: Mākslu izglītības kompetences centrs "Latgales Mūzikas un mākslas vidusskola"
Reģistrācijas numurs: 40900040227
Adrese: Atbrīvošanas aleja 56, Rēzekne, Latvija, LV-4601
E-pasts: pasts@lmmv.gov.lv ; 
Tālruņa numurs: +371 27446112
Pircēja profila adrese: https://www.eis.gov.lv/EKEIS/Supplier/Organizer/23279

2. Informācija par iepirkuma priekšmetu:

2.1. Iepirkuma priekšmeta apraksts un apjoms: 

Iepirkuma priekšmets ir ēkas pārbūves būvdarbi, ieskaitot inženiersistēmu/tīklu būvdarbus. 
Būvdarbi jāveic saskaņā ar:

1) tehniskās specifikācijas noteikumiem*;
2) būvprojektiem: 

· "Energoefektivitātes pasākumi MIKC "Latgales Mūzikas un mākslas vidusskolā" nekustamā īpašuma Baznīcas ielā 34A, Rēzekne"**;
· "Mācību ēkas Baznīcas ielā 34A, Rēzeknē pārbūve"***.

3) iepirkuma līguma noteikumiem;
4) normatīvo aktu, kas regulē būvdarbu veikšanas kārtību, noteikumiem. 

*tehniskā specifikācija aktualizēta 06.07.2026. 
**būvprojekts izstrādāts 23.05.2025. 
***būvprojekts izstrādāts 27.03.2026.

2.2. Iepirkums nav sadalīts daļās. Iepirkums nav sadalīts daļās, jo iepirkuma priekšmetu veido vienas un vienotas būves (objekta) būvdarbi. Nedalot iepirkumu daļās, tiek nodrošināta darbu risinājumu savstarpēja savienojamība, darbu tehnoloģiski korekta veikšanas secība, kā arī līguma izpildītāja vienota un nedalāma atbildība par paveiktajiem būvdarbiem un ekspluatācijā nodoto būvi kopā. Iepirkuma priekšmetā iekļautie pakalpojumi ir tieši saistīti ar būvdarbu veikšanas procesu, kā arī ar būvdarbu ietvaros paredzētā rezultāta sasniegšanu un pārbaudi. 

2.3. Paredzamā līgumcena: 4 405 795 euro bez pievienotās vērtības nodokļa (PVN), kas sastāv no:

· paredzamās līgumcenas darbu apjomu sarakstā "energoefektivitātes pasākumi" norādīto darbu veikšanai: 3 942 476 euro bez PVN;
· paredzamās līgumcenas darbu apjomu sarakstos "vides modernizēšana" un "remontdarbi un lifts" darbu veikšanai: 463 319 euro bez PVN.

2.4. CPV kodi: 

45000000-7 (celtniecības darbi)
45210000-2 (ēku celtniecības darbi)

Svarīgi: 

Vēršam uzmanību, ka iepirkuma priekšmeta apjoms ir atkarīgs no pasūtītājam pieejamā finansējuma. Ja pasūtītājam pietrūkst finanšu līdzekļu, tad pasūtītājs samazinās iepirkuma priekšmeta apjomu šī nolikuma 22.punktā norādītajā kārtībā. 

3. Iepirkuma līguma izpildes laiks un vieta:

3.1. Iepirkuma līguma izpildes termiņš:

Būvdarbu veikšanas un faktiskās pabeigšanas termiņš: 
600 kalendāra dienu laikā no akta par objekta nodošanu abpusējas parakstīšanas dienas

Ņemot vērā būvdarbu procesa norises kārtību (uzsākšana, veikšana, nodošana un pieņemšana), šeit ir minēts tikai būvdarbu faktiskās veikšanas termiņš, attiecīgi neskaitot būvdarbu uzsākšanai, nodošanai un pieņemšanai paredzētos termiņus, kas ir atkarīgi ne tikai no līguma izpildītāja, bet arī no pasūtītāja un kontrolējošo iestāžu darbības (proti, nav atspoguļoti dažādi administratīvie un ar normatīvo aktu prasību izpildi saistītie termiņi).

Detalizēti līguma izpildes termiņi skatāmi iepirkuma līguma projektā, šī nolikuma 16.pielikumā. 

Kopējais iepirkuma līguma provizoriskais(!) izpildes termiņš ir 763 kalendāra dienas* 

*aprēķināts, pieņemot, ka 5 darbdienas = 7 kalendāra dienas, turklāt nav ierēķināts būvdarbu garantijas termiņš, kas ir 5 gadi no akta par objekta pieņemšanu ekspluatācijā izdošanas dienas

3.2. Iepirkuma līguma izpildes vieta: Baznīcas iela 34A, Rēzekne, Latvija.

4. Piedāvājumu iesniegšanas kārtība, atvēršanas vieta, datums un laiks:

4.1. Piedāvājumi iesniedzami elektroniski Elektronisko iepirkumu sistēmas e-konkursu apakšsistēmā (EIS): https://www.eis.gov.lv/EKEIS/Supplier/Organizer/23279  . 
4.2. Piedāvājumu iesniegšanas termiņš ir norādīts EIS, pie šī iepirkuma, sistēmas sadaļā/iedalījumā "Iepirkuma termiņi".
4.3. Piedāvājumu atvēršana notiks EIS. 
4.4. Piedāvājumu atvēršanas termiņš ir norādīts EIS, pie šī iepirkuma, sistēmas sadaļā/iedalījumā "Iepirkuma termiņi".
4.5. Ārpus EIS vai pēc EIS noteiktā piedāvājumu iesniegšanas termiņa iesniegtie piedāvājumi netiek pieņemti, izskatīti un atvērti.

5. Informācijas iegūšana, apmaiņa un papildu informācijas sniegšana:

5.1. Papildu informāciju ieinteresētajiem piegādātājiem ir tiesības pieprasīt vienā no šādiem veidiem:
5.1.1. EIS, izmantojot sistēmas funkcionalitāti/piedāvātos rīkus;
5.1.2. nosūtot informācijas pieprasījumu uz e-pastu: vadims.fjodorovs@lmmv.lv 
5.2. Papildu informācija tiek nosūtīta tam ieinteresētajam piegādātājam, kas attiecīgo informāciju bija pieprasījis, kā arī ievietota (publicēta) EIS.
5.3. Iepirkuma nolikuma izmaiņas (ja tādas tiek veiktas), piemēram, grozījumi vai precizējumi, tiek ievietotas (publicētas) EIS.
5.4. EIS ievietotā (publicētā) papildu informācija un iepirkuma nolikuma izmaiņas ir saistošas visiem pretendentiem. Ieinteresēto piegādātāju/pretendentu pienākums ir patstāvīgi un pastāvīgi sekot līdzi minētai informācijai un izmaiņām un ņemt to vērā, gatavojot un iesniedzot piedāvājumus.
5.5. Ieinteresētajam piegādātajam ir tiesības ierosināt, lai tiek rīkota ieinteresēto piegādātāju sanāksme. Ieinteresēto piegādātāju sanāksme tiek rīkota tika tādā gadījumā, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto EIS (pircēja profilā) vismaz trīs dienas iepriekš. Sanāksmes laikā tiek sniegta papildu informācija un atbildes uz uzdotajiem jautājumiem.

6. Objekta apsekošana:

6.1. Objekta apsekošana nav obligāta prasība piedāvājuma iesniegšanai iepirkumā.
6.2. Ieinteresētais piegādātājs ir tiesīgs veikt objekta apsekošanu. 
6.3. Lai veiktu objekta apsekošanu, ieinteresētajam piegādātājam šādai apsekošanai ir jāpiesakās. Lai pieteiktos objekta apsekošanai, ir jānosūta objekta apsekošanas pieprasījums (brīvā formā) uz e-pastu: vadims.fjodorovs@lmmv.lv ne vēlāk kā 2 darbdienas pirms vēlamā objekta apsekošanas laika. Pasūtītājs atbildes e-pastā informē šādu pieprasījumu nosūtījušo ieinteresēto piegādātāju par konkrētu objekta apsekošanas laiku (laika periodā no plkst. 9:00 līdz plkst. 16:00). Objekta apsekošana notiek klātesot pasūtītāja pārstāvim.
6.4. Ieinteresētā piegādātāja pārstāvim pirms objekta apsekošanas jāuzrāda pasūtītāja pārstāvim izdota pilnvara, kas pilnvaro ieinteresēto piegādātāja pārstāvi dalībai apsekošanā. Šī punkta noteikumi nav ņemami vērā, ja ieinteresētā piegādātāja pārstāvja pārstāvniecības tiesības vai tika pārbaudītas publiski (piemēram, ja tās ir norādītas publiski Uzņēmumu reģistra datubāzē).
6.5. Ja pretendents neveic objekta apsekošanu, tad tas, nosakot būvizmaksas, uzņemas ar būvizmaksu noteikšanu saistītos riskus, kas saistīti ar objekta stāvokli dabā pirms būvdarbu uzsākšanas (tādu stāvokli, kas bija/būtu konstatējams objekta apsekošanas laikā).

II Piedāvājuma nodrošinājums un saistību izpildes nodrošinājumi

7. Prasības piedāvājuma nodrošinājumam:

7.1. Pretendentam ir jāpievieno piedāvājumam piedāvājuma nodrošinājums 40 000 euro apmērā un tam jābūt spēkā no piedāvājumu iesniegšanas termiņa beigu datuma līdz 2026.gada 10.oktobrim.
7.2. Pretendents piedāvājuma nodrošinājumu ir tiesīgs iesniegt kā bankas garantiju vai apdrošināšanas polisi.
7.3. Piedāvājuma nodrošinājumam, ja tas ir bankas garantija, jāatbilst šādiem noteikumiem:
7.3.1. garantijas devējam jāapņemas samaksāt pasūtītājam garantijas summu Publisko iepirkumu likuma 50.panta sestajā daļā noteiktajos gadījumos;
7.3.2. garantijai jābūt par iepirkuma nolikumā noteikto piedāvājuma nodrošinājuma summu;
7.3.3. garantijai jābūt spēkā iepirkuma nolikumā noteiktajā termiņā;
7.3.4. garantijai jābūt no pretendenta puses neatsaucamai;
7.3.5. Pasūtītājam nav jāpieprasa garantijas summa no pretendenta pirms prasības iesniegšanas garantijas devējam;
7.3.6. garantijai piemērojami Starptautiskās tirdzniecības palātas izdotie Vienotie noteikumi par pieprasījuma garantijām, bet attiecībā uz jautājumiem, kurus neregulē minētie Starptautiskās tirdzniecības palātas noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
7.4.  Piedāvājuma nodrošinājumam, ja tas ir apdrošināšanas polise, jāatbilst šādiem noteikumiem:
7.4.1. apdrošinātājam jāapņemas samaksāt pasūtītājam apdrošināšanas summu Publisko iepirkumu likuma 50.panta sestajā daļā noteiktajos gadījumos;
7.4.2. apdrošināšanai jābūt par iepirkuma nolikumā noteikto piedāvājuma nodrošinājuma summu;
7.4.3. apdrošināšanas polisei jābūt spēkā iepirkuma nolikumā noteiktajā termiņā un izpildāmai no piedāvājuma atvēršanas brīža, t.i., apdrošināšanas prēmijai jābūt samaksātai uz piedāvājuma iesniegšanas brīdi;
7.4.4. apdrošināšanas polisei jābūt no pretendenta puses neatsaucamai;
7.4.5. Pasūtītājam nav jāpieprasa piedāvājuma nodrošinājuma summa no pretendenta pirms prasības iesniegšanas apdrošinātājam;
7.4.6. prasības un strīdi, kas saistīti ar apdrošināšanas polisi, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
7.5. Ja pretendents piedāvājuma nodrošinājumu iesniedz kā apdrošināšanas polisi, tad piedāvājumam jāpievieno apdrošināšanas prēmijas samaksu apliecinošais dokuments.
7.6. Ja Pretendents ir piegādātāju apvienība vai personālsabiedrība, tad piedāvājuma nodrošinājumam jābūt noformētam tā, ka tas attiecas uz visiem pretendenta dalībniekiem.
7.7. Piedāvājuma nodrošinājums ir spēkā īsākajā no šādiem termiņiem:
7.7.1. iepirkuma nolikuma 7.1.punktā noteiktajā piedāvājuma nodrošinājuma spēkā esības termiņā;
7.7.2. līdz iepirkuma līguma noslēgšanai.
7.8. Nodrošinājuma devējs izmaksā pasūtītājam iemaksāto piedāvājuma nodrošinājuma summu, ja:
7.8.1. pretendents atsauc savu piedāvājumu, kamēr ir spēkā piedāvājuma nodrošinājums;
7.8.2. pretendents, kuram piešķirtas iepirkuma līguma slēgšanas tiesības, neparaksta iepirkuma līgumu pasūtītāja noteiktajā termiņā.

8. Prasības saistību izpildes nodrošinājumiem

8.1. Iepirkuma līguma izpildītājam (pretendentam, kuram tika piešķirtas līguma slēgšanas tiesības un ar kuru noslēgts iepirkuma līgums) ir tiesības pieprasīt un saņemt avansu līdz 6% apmērā no līgumcenas. Ja iepirkuma līguma izpildītājs izvēlas pieprasīt avansu, tam 5 darbdienu laikā no dienas, kad tika veikta atzīme par būvdarbu uzsākšanas nosacījumu izpildi, jāiesniedz pasūtītājam avansa nodrošinājums pilnas avansa summas apmērā. 
8.2. Ņemot vērā, ka avansa nodrošinājums iepirkuma līguma izpildītājam jāiesniedz (ja avanss tiek pieprasīts) iepirkuma līguma izpildes laikā, attiecīgā nodrošinājuma veidi, apmērs un termiņš, kā arī iesniegšanas noteikumi ir noteikti (aprakstīti) iepirkuma līguma projektā, konkrēti - iepirkuma līguma projekta 11.1. - 11.5.punktā.
8.3. Iepirkuma līguma izpildītājam (pretendentam, kuram tika piešķirtas līguma slēgšanas tiesības un ar kuru noslēgts iepirkuma līgums) 10 darbdienu laikā no iepirkuma līguma noslēgšanas dienas jāiesniedz pasūtītājam līguma saistību izpildes nodrošinājums 10% apmērā no līgumcenas.
8.4. Ņemot vērā, ka līguma saistību izpildes nodrošinājums iepirkuma līguma izpildītājam jāiesniedz iepirkuma līguma izpildes laikā, attiecīgā nodrošinājuma veidi, apmērs un termiņš, kā arī iesniegšanas noteikumi ir noteikti (aprakstīti) iepirkuma līguma projektā, konkrēti - iepirkuma līguma projekta 12.1. - 12.6.punktā.
8.5. Iepirkuma līguma izpildītājam (pretendentam, kuram tika piešķirtas līguma slēgšanas tiesības un ar kuru noslēgts iepirkuma līgums) kopā ar rēķinu par visiem izpildītajiem būvdarbiem jāiesniedz pasūtītājam garantijas laika saistību nodrošinājumu 5% apmērā no līgumcenas.
8.6. Ņemot vērā, ka garantijas laika saistību izpildes nodrošinājums iepirkuma līguma izpildītājam jāiesniedz iepirkuma līguma izpildes laikā, attiecīgā nodrošinājuma veidi, apmērs un termiņš, kā arī iesniegšanas noteikumi ir noteikti (aprakstīti) iepirkuma līguma projektā, konkrēti - iepirkuma līguma projekta 13.8. - 13.11.punktā.

III Piedāvājuma noformējums un iesniegšana, 
prasības pretendentiem un iesniedzamie dokumenti

9. Prasības attiecībā uz piedāvājuma noformējumu un iesniegšanu:

9.1. Piedāvājumu variantu iesniegšana ir aizliegta.
9.2. Piedāvājumā jāiekļauj šādi dokumenti:
[bookmark: _2et92p0]
	Iesniedzamais dokuments
	Nolikuma noteikumi
	Iesniegšanas nosacījumi

	9.2.1. piedāvājuma nodrošinājums
	Nolikuma 7.punkts
	Obligāti

	9.2.2. pieteikums par piedalīšanos iepirkumā
	Nolikuma 10.1.punkts
	Obligāti

	9.2.3. vienošanās par piegādātāju apvienības izveidošanu
	Nolikuma 10.4.punkts
	Tikai gadījumā, ja dokuments/i iesniedzami atbilstoši nolikuma noteikumiem

	9.2.4. komersanta reģistrāciju apliecinoši dokumenti 
	Nolikuma 11.1.punkts
	Tikai gadījumā, ja dokuments/i iesniedzami atbilstoši nolikuma noteikumiem

	9.2.5. dokumenti, kas apliecina tiesības veikt būvdarbus Latvijas Republikā
	Nolikuma 11.2.punkts
	Tikai gadījumā, ja dokuments/i iesniedzami atbilstoši nolikuma noteikumiem

	9.2.6. dokumenti, kas apliecina tiesības pretendēt uz līguma slēgšanu
	Nolikuma 11.3.punkts
	Tikai gadījumā, ja dokuments/i iesniedzami atbilstoši nolikuma noteikumiem

	9.2.7. informācija par vidējo neto finanšu apgrozījumu
	Nolikuma 12.1.punkts
	Obligāti

	9.2.8. informācija par pretendenta pieredzi un pretendenta pieredzi apliecinoši dokumenti
	Nolikuma 13.1.punkts
	Obligāti

	9.2.9. būvspeciālistu saraksts, informācija par ēku būvdarbu vadītāja pieredzi un ēku būvdarbu vadītāja pieredzi apliecinoši dokumenti
	Nolikuma 13.2.punkts
	Obligāti

	9.2.10. būvspeciālistu apliecinājumi
	Nolikuma 13.3.punkts
	Tikai gadījumā, ja būvspeciālists nav pretendenta vai tā apakšuzņēmēja darbinieks

	9.2.11. informācija par apakšuzņēmējiem un informācija par personām, uz kuru iespējām pretendents balstās
	Nolikuma 10.2.punkts un 10.3.punkts
	Tikai gadījumā, ja tiek piesaistīti apakšuzņēmēji un/vai pretendents balstās uz citas personas iespējām

	9.2.12. apakšuzņēmēju apliecinājumi
	Nolikuma 10.2.punkts
	Tikai gadījumā, ja tiek piesaistīti apakšuzņēmēji

	9.2.13. personu, uz kuru iespējām pretendents balstās, lai apliecinātu tā atbilstību izvirzītajām kvalifikācijas prasībām, apliecinājumi
	Nolikuma 10.3.punkts
	Tikai gadījumā, ja pretendents balstās uz citas personas iespējām, lai apliecinātu tā atbilstību izvirzītajām kvalifikācijas prasībām

	9.2.14. finanšu piedāvājums
	Nolikuma 14.punkts
	Obligāti

	9.2.15. tehniskais piedāvājums
	Nolikuma 15.punkts
	Obligāti*

*darbu apjomu saraksti iesniedzami obligāti, savukārt ekvivalentu saraksts iesniedzams tikai gadījumā, ja pretendents ir izvēlējies piedāvāt ekvivalentus būvizstrādājumus/standartus




9.3. Aizpildāmās veidlapas (formas), kas norādītas nolikumā, pretendents aizpilda ievērojot attiecīgās veidlapas (formas) saturu un prasības.
9.4. Ja piedāvājums vai kāda tā daļa satur komercnoslēpumu, pretendentam piedāvājumā jānorāda, kura informācija ir komercnoslēpums un kāds ir šāda statusa tiesiskais pamats. Pretendents nevar prasīt ievērot komercnoslēpumu attiecībā uz informāciju, kas ir vispārpieejama vai izpaužama bez pretendenta piekrišanas/atļaujas saskaņā ar normatīvajiem aktiem.
9.5. Sagatavojot piedāvājumu, pretendents ievēro, ka:
9.5.1. dokumenti jāsagatavo atsevišķos dokumentus ar standarta biroja programmatūras rīkiem lasāmā formātā, piemēram, bet ne tikai, .doc ; .docx ; .pdf ; .odt ; .xlsx (izņemot darbu apjomu sarakstus, kuriem ir noteikts konkrēts formāts);
9.5.2. iesniegtajiem dokumentiem jābūt latviešu valodā. Ja kāds no iesniegtajiem dokumentiem ir citā valodā, pretendentam jāpievieno tulkojums latviešu valodā;
9.5.3. iesniegtajiem dokumentiem jābūt skaidri salasāmiem.
9.6. Piedāvājums jāiesniedz elektroniski EIS, izmantojot un ievērojot šādas iespējas:
9.6.1. izmantojot EIS funkcionalitāti/piedāvātos rīkus, aizpildot EIS ievietotās veidlapas (formas);
9.6.2. elektroniski aizpildāmos dokumentus sagatavojot ārpus EIS un sagatavotos dokumentus pēc tam augšupielādējot EIS.
9.7. Piedāvājums jāsagatavo tā, lai nekādā veidā netiktu apdraudēta EIS darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. 
9.8. Piedāvājumu pretendents pēc saviem ieskatiem paraksta ar drošu elektronisko parakstu vai EIS piedāvāto elektronisko parakstu.

10. Vispārīgās prasības, lai novērtētu pretendenta atbilstību, un iesniedzamie dokumenti: 

	Punkts
	Prasība
	Iesniedzamie dokumenti

	10.1.
	Pretendentam jāpiekrīt dalībai iepirkumā atbilstoši nolikuma prasībām.
	Pieteikums par piedalīšanos iepirkumā saskaņā ar nolikuma 1.pielikumā esošo veidlapu (formu).

	10.2.
	Pretendentam piedāvājumā jānorāda visi piesaistītie apakšuzņēmēji.

Skaidrojums: 

Apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei.

	
1) Informācija par apakšuzņēmējiem saskaņā ar nolikuma 7.pielikumā esošo veidlapu (formu);
2) Apakšuzņēmēja apliecinājums saskaņā ar nolikuma 8.pielikumā esošo veidlapu (formu).*

*jāiesniedz par katru piesaistīto apakšuzņēmēju

Svarīgi:

Pretendentam, kuram tiks piešķirtas līguma slēgšanas tiesības ne vēlāk kā uzsākot iepirkuma līguma izpildi, būs atsevišķi jāiesniedz būvdarbos vai pakalpojumu sniegšanā iesaistīto apakšuzņēmēju saraksts, kurā būs jānorāda apakšuzņēmēja nosaukums, kontaktinformācija un to pārstāvēttiesīgā persona, ciktāl minētā informācija ir zināma. Sarakstā būs jānorāda arī pretendenta apakšuzņēmēju apakšuzņēmēji. Iepirkuma līguma izpildes laikā līguma izpildītājam būs jāpaziņo pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts būvdarbos vai pakalpojumu sniegšanā.


	10.3.
	Ja pretendents balstās uz citu personu iespējām, lai apliecinātu tā atbilstību izvirzītajām kvalifikācijas prasībām, tad pretendentam ir jāpierāda, ka tam faktiski būs pieejami šo personu resursi.

Skaidrojums:
 
Piegādātājs var balstīties uz citu personu saimnieciskajām un profesionālajām spējām vai tehniskajām un profesionālajām spējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.

Ja pretendents balstās uz citas personas saimnieciskajām un finansiālajām spējām, tad tām jābūt solidāri atbildīgām par iepirkuma līguma izpildi.

Ja pretendents balstās uz citas personas profesionālo pieredzi vai prasībām atbilstoša personāla pieejamību, tad balstīšanās uz citas personas iespējām ir pieļaujama tikai tad, ja šī persona veiks būvdarbus vai sniegs pakalpojumus, kuru izpildei attiecīgās spējas ir nepieciešamas.

	
1) Informācija par personām, uz kuru iespējām pretendents balstās, lai apliecinātu tā atbilstību izvirzītajām kvalifikācijas prasībām, saskaņā ar nolikuma 7.pielikumā esošo veidlapu (formu);
2) Personas, uz kuras iespējām pretendents balstās, lai apliecinātu tā atbilstību izvirzītajām kvalifikācijas prasībām, apliecinājums saskaņā ar nolikuma 9.pielikumā esošo veidlapu (formu).*

*jāiesniedz par katru personu, uz kuras iespējām pretendents balstās

Gadījumā, ja pretendents balstās uz apakšuzņēmēja iespējām, tam jāiesniedz gan apakšuzņēmēja apliecinājums (nolikuma 8.pielikums), gan personas, uz kuras iespējām pretendents balstās, lai apliecinātu tā atbilstību izvirzītajām kvalifikācijas prasībām, apliecinājums (nolikuma 9.pielikums).

	10.4.
	Ja pretendents ir piegādātāju apvienība, pretendentam jānorāda piegādātāju apvienības dalībnieku sadarbības formu/veidu iepirkuma līguma izpildē. 

	Visu piegādātāju apvienības dalībnieku vienošanās par piegādātāju apvienības izveidi, norādot: 1) informāciju par piegādātāju apvienības dalībniekiem un to sadarbības mērķi; 2) piegādātāju apvienības pilnvaroto pārstāvi iesniegt piedāvājumu; 3) veicamo būvdarbu vai sniedzamo pakalpojumu sadalījumu - katra piegādāju apvienības dalībnieka sniedzamos pakalpojumus un to apjomu; 4) atbildības sadalījumu starp piegādātāju apvienības dalībniekiem.



11. Prasības iespējām veikt profesionālo darbību un iesniedzamie dokumenti:

	Punkts
	Prasība
	Iesniedzamie dokumenti

	11.1.
	Pretendentam jābūt reģistrētam Latvijas Republikas normatīvajos aktos noteiktajā kārtībā vai atbilstoši tās ārvalsts normatīvajos aktos noteiktajai kārtībai, kurā pretendents ir dibināts.

Prasība attiecas arī uz pretendenta apakšuzņēmējiem; piegādātāju apvienības dalībniekiem, ja pretendents ir piegādātāju apvienība; personālsabiedrības biedriem, ja pretendents ir personālsabiedrība.
	Latvijas Republikas Uzņēmumu reģistrā reģistrētajiem pretendentiem (kā arī apakšuzņēmējiem, piegādātāju apvienības dalībniekiem, ja pretendents ir piegādātāju apvienība; personālsabiedrības biedriem, ja pretendents ir personālsabiedrība) dokumenti nav jāiesniedz. Par šāda pretendenta un minēto personu reģistrācijas faktu pasūtītājs pārliecinās Uzņēmumu reģistra (https://www.ur.gov.lv/lv) datubāzē.

Latvijas Republikā reģistrētiem pretendentiem (kā arī apakšuzņēmējiem, piegādātāju apvienības dalībniekiem, ja pretendents ir piegādātāju apvienība), kas nav reģistrēti Uzņēmumu reģistrā, jāiesniedz reģistrāciju apliecinošie dokumenti vai jānorāda publiskā datubāze, kurā ir iespējams pārliecināties par attiecīgo reģistrācijas faktu.

Ārvalstīs reģistrētajiem pretendentiem (kā arī apakšuzņēmējiem, piegādātāju apvienības dalībniekiem, ja pretendents ir piegādātāju apvienība; personālsabiedrības biedriem, ja pretendents ir personālsabiedrība) jāiesniedz komersanta reģistrāciju apliecinoši dokumenti vai jānorāda publiskā datubāze, kurā ir iespējams pārliecināties par attiecīgo reģistrācijas faktu, gadījumā, ja attiecīgās ārvalsts normatīvie akti paredz reģistrāciju.


	11.2.
	Pretendentam jābūt tiesīgam veikt būvdarbus Latvijas Republikā.

Prasība attiecas arī uz pretendenta apakšuzņēmējiem; piegādātāju apvienības dalībniekiem, ja pretendents ir piegādātāju apvienība; personālsabiedrības biedriem, ja pretendents ir personālsabiedrība, gadījumā, ja attiecīgās personas veiks būvdarbus.
	Latvijas Republikā reģistrētajiem pretendentiem (kā arī apakšuzņēmējiem, piegādātāju apvienības dalībniekiem, ja pretendents ir piegādātāju apvienība; personālsabiedrības biedriem, ja pretendents ir personālsabiedrība) dokumenti nav jāiesniedz. Par šāda pretendenta un minēto personu reģistrācijas faktu pasūtītājs pārliecinās Būvniecības informācijas sistēmas (https://bis.gov.lv/) datubāzē.

Ārvalstīs reģistrētajiem pretendentiem (kā arī apakšuzņēmējiem, piegādātāju apvienības dalībniekiem, ja pretendents ir piegādātāju apvienība; personālsabiedrības biedriem, ja pretendents ir personālsabiedrība) jāiesniedz dokumenti, kas apliecina to tiesības veikt būvdarbus, vai jānorāda publiskā datubāze, kurā ir iespējams pārliecināties par attiecīgo būvdarbu veikšanas tiesībām.


	11.3.
	Pretendentam jābūt tiesīgam pretendēt uz līguma slēgšanu, ievērojot Būvniecības likuma prasības.

Skaidrojums:

Saskaņā ar Būvniecības likuma 23.panta pirmo daļu, lai pretendētu uz tādu būvdarbu veikšanu, kuri pilnībā vai daļēji tiek finansēti no publisko tiesību juridiskās personas līdzekļiem, Eiropas Savienības politiku instrumentu vai citas ārvalstu finanšu palīdzības līdzekļiem, būvkomersantam nepieciešams saņemt klasifikācijas dokumentu.

Ņemot vērā šī iepirkuma rezultātā slēdzamo iepirkuma līgumu, minētā Būvniecības likuma prasība ir attiecināma uz pretendentiem.

	Latvijas Republikā reģistrētajiem pretendentiem dokumenti nav jāiesniedz. Par šāda pretendenta reģistrācijas faktu pasūtītājs pārliecinās Būvniecības informācijas sistēmas (https://bis.gov.lv/) datubāzē.

Ārvalstīs reģistrētajiem pretendentiem  jāiesniedz dokumenti, kas apliecina būvkomersanta klasifikācijas dokumenta saņemšanu.

Ja pretendents uz piedāvājuma iesniegšanas brīdi nav ieguvis būvkomersanta klasifikācijas dokumentu, jāiesniedz apliecinājums (brīvā formā) par to, ka pretendents apņemas saņemt būvkomersanta klasifikācijas dokumentu līdz iepirkuma līguma noslēgšanai.




12. Prasības saimnieciskajam un finansiālajam stāvoklim un iesniedzamie dokumenti: 

	Punkts
	Prasība
	Iesniedzamie dokumenti

	12.1.
	Pretendenta vidējam neto finanšu apgrozījumam par iepriekšējiem 3 (trīs) noslēgtajiem pārskata gadiem ir jābūt ne mazākam par 2 500 000 euro. 

Ja pretendents ir nodibināts/uzsācis tā darbību vēlāk, tad pretendenta vidējam neto finanšu apgrozījumam jāatbilst iepriekš noteiktajai prasībai (prasības pilnā apmērā) attiecīgi īsākā laika periodā.

Skaidrojums:

Par noslēgto pārskata gadu uzskata gadu, par kuru līdz piedāvājumu iesniegšanas dienai ir sagatavots un normatīvajos aktos noteiktajā kārtībā apstiprināts gada pārskats, piemēram, 2023., 2024. un 2025.gads. Gadījumā, ja pretendenta iepriekšējie trīs pārskata gadi ir atšķirīgi no iepriekš minētajiem konkrētajiem gadiem, nepieciešamajam vidējam neto finanšu apgrozījumam jebkurā gadījumā ir jābūt norādītam par pretendenta trīs iepriekšējiem pārskata gadiem, piemēram, 2022., 2023. un 2024.gadu. Vēlāk dibinātie pretendenti norāda vidējo neto finanšu apgrozījumu par pretendenta darbības periodu/nostrādātajiem gadiem.

	Pēdējo trīs apstiprināto* gadu pārskatu (finanšu pārskatu) dokumenti, kas apliecina pretendenta atbilstību izvirzītajām prasībām. Ja pretendents ir dibināts vēlāk un tam nav apstiprināto gada pārskatu par iepriekšējiem trīs gadiem, tad šāds pretendents iesniedz apstiprinātos gadu pārskatus par tā darbības periodu/nostrādātajiem gadiem. Ja pretendents iesniedz piedāvājumu pirms pirmā pārskata gada noslēgšanās, tad pretendents savu atbilstību šajā punktā minētajām prasībām drīkst pierādīt, iesniedzot operatīvo bilanci.

* ja atbilstoši normatīvo aktu prasībām gada pārskatam jāveic audits (t.i. tam jābūt auditētam), tad ar šiem noteikumiem saprot pēdējo trīs auditēto un apstiprināto gada pārskatu (finanšu pārskatu) dokumentus

Ja pretendents pamatotu iemeslu dēļ nespēj iesniegt prasītos dokumentus (piemēram, ja pretendenta izcelsmes (reģistrācijas) valstī šādi dokumenti nav paredzēti), tad pretendents drīkst iesniegt arī citus dokumentus, ar ko pretendents var apliecināt savu atbilstību šajā punktā minētajām prasībām.

Ja gada pārskatu dokumenti ir publiski un bez maksas pieejama informācija, pretendents ir tiesīgs neiesniegt attiecīgos gada pārskatu dokumentus tā vietā norādot publisku vietni/datubāzi, kurā pasūtītājs var pārliecināties par prasības izpildi.




13. Prasības tehniskajām un profesionālajām spējām un iesniedzamie dokumenti: 

	Punkts
	Prasība
	Iesniedzamie dokumenti

	13.1.
	Pretendentam iepriekšējo 5 (piecu) gadu laikā jābūt šādai būvdarbu veikšanas pieredzei:

a) pretendents ir izpildījis 1 (vienu) ēkas jaunbūves vai ēkas pārbūves, vai ēkas atjaunošanas būvdarbu līgumu ne mazāk kā 2 500 000 euro bez PVN apmērā;

b) pretendents ir izpildījis 1 (vienu) ēkas jaunbūves vai ēkas pārbūves, vai ēkas atjaunošanas būvdarbu līgumu, kura ietvaros ir veikti fasādes siltināšanas darbi;

c) pretendents ir izpildījis 1 (vienu) ēkas jaunbūves vai ēkas pārbūves, vai ēkas atjaunošanas būvdarbu līgumu, kura ietvaros ir veikta inženiersistēmu vai inženiertīklu jauna būvniecība, pārbūve vai atjaunošana vismaz trīs no šādiem sistēmu veidiem:

· apkure;
· ventilācija;
· elektroapgāde;
· elektronisko sakaru sistēmas;
· ūdensapgāde un/vai kanalizācija.

Svarīgi:

Augstāk minēto a); b) un c) apakšpunktu prasību izpildi var apliecināt gan ar vienu un to pašu būvdarbu līgumu, gan ar vairākiem būvdarbu līgumiem, ievērojot, ka katra atsevišķā prasība ir jāapliecina viena būvdarbu līguma ietvaros un to nevar summēt no vairākiem būvdarbu līgumiem (t.i. nav atļauts katrā atsevišķā apakšpunktā – a); b) un c) – minētās prasības sadalīt/sašķelt sīkāk).

Skaidrojums: 

Ar iepriekšējiem pieciem gadiem saprotams šāds laika periods: no 2021.gada 1.janvāra līdz piedāvājumu iesniegšanas dienai. 

Par būvdarbu līguma izpildes datumu (pēc kura arī tiks vērtēta atbilstība šajā punktā noteiktai prasībai) pasūtītājs uzskatīs datumu:

1) kurā pieredzi apliecinošā būve tika pieņemta ekspluatācijā; vai
2) kurā attiecīgie būvdarbi tika pieņemti no attiecīgā būvniecības ierosinātāja vai pasūtītāja puses, ja atbilstoši normatīvo aktu prasībām attiecīgo būvi nebija nepieciešams ekspluatācijā.  

Pieredzi var apliecināt galvenā būvdarbu veicēja vai atsevišķu būvdarbu veicēja statusā. 

Pieredzi var apliecināt arī gadījumā, ja pretendents tā pieredzi apliecinoša būvdarbu līguma ietvaros ir bijis piegādātāju apvienības dalībnieks, taču šādā gadījumā pretendentam ar iesniegtajiem dokumentiem jāpierāda, kādu konkrētu būvdarbu daļu pretendents faktiski ir veicis attiecīgā līguma ietvaros un kāda ir pretendenta būvdarbu līguma vērtība (t.i. daļa, kas būtu attiecināma uz pretendentu), ja attiecīgās prasības izpildei tiek vērtēta būvdarbu līguma vērtība. 

	
1) Informācija par pretendenta pieredzi saskaņā ar nolikuma 4.pielikumā esošo veidlapu (formu);
2) Pieredzi apliecinoša līguma pasūtītāja vai būvniecības ierosinātāja atsauksme vai izziņa, vai cits līdzvērtīgs dokuments, kas apliecina pretendenta atbilstību izvirzītajām prasībām;
3) Akts par būves pieņemšanu ekspluatācijā vai cits līdzvērtīgs dokuments ar kuru attiecīgā pieredzi apliecinoša būve tika pieņemta ekspluatācijā, vai dokuments, kas apliecina būvdarbu pieņemšanas no attiecīgā būvniecības ierosinātāja vai pasūtītāja puses faktu, ja atbilstoši normatīvo aktu prasībām attiecīgo būvi nebija nepieciešams pieņemt ekspluatācijā.*

*ja būve ir būvēta Latvijas Republikā un to atbilstoši normatīvo aktu prasībām bija jānodod ekspluatācijā ar aktu par būves pieņemšanu ekspluatācijā, tad šāds akts ir jāiesniedz obligātā kārtībā

Svarīgi: 

Pretendentam jāņem vērā, ka ar iesniegtajiem dokumentiem pilnīgi un nepārprotami jāapliecina tā atbilstība izvirzītajām prasībām. 

Pretendenta pašapliecinājumi (piemēram, paša pretendenta apliecinājums, ka tas atbilst prasībām, vai paša pretendenta izdotie dokumenti, kuros norādītā informācija nav objektīvi pārbaudāma), vai dokumenti, kuru izcelsme nav nosakāma netiks uzskatīti par prasības izpildi apliecinošiem dokumentiem.


	13.2.
	Pretendentam jābūt pieejamiem būvdarbu veikšanai (vadīšanai) nepieciešamajiem būvspeciālistiem:

1) Ēku būvdarbu vadītājam, kuram iepriekšējo 5 (piecu) gadu laikā jābūt šādai būvdarbu vadīšanas pieredzei:

a) ēku būvdarbu vadītājs kā atbildīgais būvdarbu vadītājs ir izpildījis* 1 (vienu) ēkas jaunbūves vai ēkas pārbūves, vai ēkas atjaunošanas būvdarbu līgumu ne mazāk kā 2 500 000 euro bez PVN apmērā;

*ar izpildi šeit saprotama ēku būvdarbu vadīšana atbildīgā būvdarbu vadītāja statusā šāda līguma ietvaros

b) ēku būvdarbu vadītājs kā atbildīgais būvdarbu vadītājs vai atsevišķo darbu vadītājs ir vadījis 1 (vienu) ēkas jaunbūves vai ēkas pārbūves, vai ēkas atjaunošanas būvobjekta būvdarbus, kura ietvaros ir veikti fasādes siltināšanas darbi.

2) Ūdensapgādes un kanalizācijas sistēmu, ieskaitot ugunsdzēsības sistēmas, būvdarbu vadītājs;

3) Siltumapgādes, ventilācijas un gaisa kondicionēšanas sistēmu būvdarbu vadītājs;

4) Elektroietaišu izbūves darbu vadītājs;

5) Elektronisko sakaru sistēmu un tīklu būvdarbu vadītājs.

Svarīgi: 

Būvspeciālistiem jābūt būvprakses sertifikātiem attiecīgajās darbības sfērās vai jābūt iegūtai ārvalsts līdzvērtīgai profesionālā kvalifikācijai, kas dod tiesības veikt attiecīgos pakalpojumus (vadīt attiecīgos būvdarbus) Latvijas Republikā normatīvajos aktos noteiktajā kārtībā.

Pretendents ir tiesīgs norādīt/piedāvāt vienu un to pašu personu (būvspeciālistu) vairākās lomās/sfērās, ar nosacījumu, ka šai personai ir atbilstoša kvalifikācija, lai izpildītu visu to punktu prasības, kuru ietvaros persona tiek norādīta/piedāvāta.

Norādītajam ēku būvdarbu vadītājam būs jābūt norīkotam kā atbildīgajam būvdarbu vadītājam (šī iepirkuma rezultātā slēdzamā iepirkuma līguma izpildes laikā).

Pretendentam jāņem vērā, ka šajā prasībā minēto būvspeciālistu saraksts var nebūt izsmeļošs. Pretendentam pašam patstāvīgi jāizvērtē iepirkuma priekšmeta apjoms un jāpiesaista trūkstošie - šajā prasībā nenorādītie - būvspeciālisti (taču šādi būvspeciālisti nav jānorāda piedāvājumā).

Skaidrojums: 

Ar iepriekšējiem pieciem gadiem saprotams šāds laika periods: no 2021.gada 1.janvāra līdz piedāvājumu iesniegšanas dienai. 


Par būvdarbu paveikšanas datumu (pēc kura arī tiks vērtēta atbilstība šajā punktā noteiktai prasībai) pasūtītājs uzskatīs datumu:

a) kurā pieredzi apliecinošā būve tika pieņemta ekspluatācijā; vai
b) kurā attiecīgie būvdarbi tika pieņemti no attiecīgā būvniecības ierosinātāja vai pasūtītāja puses, ja atbilstoši normatīvo aktu prasībām attiecīgo būvi nebija nepieciešams pieņemt ekspluatācijā.  

	
1) Būvspeciālistu saraksts un informācija par ēku būvdarbu vadītāja pieredzi saskaņā ar nolikuma 5.pielikumā esošo veidlapu (formu);
2) Pieredzi apliecinoša līguma pasūtītāja vai būvniecības ierosinātāja atsauksme vai izziņa, vai cits līdzvērtīgs dokuments, kas apliecina ēku būvdarbu vadītāja atbilstību izvirzītajām prasībām;
3) Akts par būves pieņemšanu ekspluatācijā vai cits līdzvērtīgs dokuments ar kuru attiecīgā pieredzi apliecinoša būve tika pieņemta ekspluatācijā, vai dokuments, kas apliecina būvdarbu pieņemšanas no attiecīgā būvniecības ierosinātāja vai pasūtītāja puses faktu, ja atbilstoši normatīvo aktu prasībām attiecīgo būvi nebija nepieciešams pieņemt ekspluatācijā.*

*ja būve ir būvēta Latvijas Republikā un to atbilstoši normatīvo aktu prasībām bija jānodod ekspluatācijā ar aktu par būves pieņemšanu ekspluatācijā, tad šāds akts ir jāiesniedz obligātā kārtībā

Svarīgi: 

Pretendentam jāņem vērā, ka ar iesniegtajiem dokumentiem pilnīgi un nepārprotami jāapliecina būvspeciālistu atbilstība izvirzītajām prasībām. 

Pretendenta vai būvspeciālistu pašapliecinājumi (piemēram, paša pretendenta vai attiecīgā būvspeciālista apliecinājums, ka tas atbilst prasībām, vai paša pretendenta vai attiecīgā būvspeciālista izdotie dokumenti, kuros norādītā informācija nav objektīvi pārbaudāma), vai dokumenti, kuru izcelsme nav nosakāma netiks uzskatīti par prasības izpildi apliecinošiem dokumentiem.

Par būvspeciālistu būvprakses tiesībām un saistību ar pretendentu, tā apakšuzņēmēju, vai piegādātāju apvienības dalībnieku, ja pretendents ir piegādātāju apvienība, pasūtītājs pārliecinās Būvniecības informācijas sistēmas (https://bis.gov.lv/).

Ja būvspeciālists ir ārvalsts speciālists, tad šādam speciālistam jāatbilst attiecīgās ārvalsts izglītības un profesionālās kvalifikācijas prasībām attiecīgās profesionālās darbības veikšanai. Par šādu speciālistu pretendents iesniedz profesionālo kvalifikāciju apliecinoša dokumenta kopiju un apliecinājumu brīvā formā, ka tā norādītais ārvalsts speciālists ir tiesīgs sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā 10 (desmit) dienu laikā no iepirkuma līguma noslēgšanas normatīvajos aktos noteiktajā kārtībā iesniegs Latvijas Republikas atzīšanas institūcijas deklarāciju par īslaicīgu profesionālo pakalpojumu sniegšanu Latvijas Republikā reglamentētajā profesijā*.

*attiecas uz personām, kuru mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts un kuru sniegto pakalpojumu izcelsmes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts. Personām no citām valstīm ir jāveic pilnā kvalifikācijas atzīšana, piemērojot vispārējo profesionālās kvalifikācijas atzīšanas kārtību (arī gadījumos, ja šīs personas Latvijā profesionālos pakalpojumus sniegs īslaicīgi). 

Informatīvi:

Detalizētāk par ārvalsts speciālista tiesībām  sniegt pakalpojumus Latvijas Republikā pretendents var skatīt likumā "Par reglamentētajām profesijām un profesionālās kvalifikācijas atzīšanu" un 21.01.2021. Ministru kabineta noteikumos Nr.47 "Īslaicīgu profesionālo pakalpojumu sniegšanas kārtība Latvijas Republikā reglamentētā profesijā"


	13.3.
	Ja pretendents iepirkuma nolikuma 13.2.punkta prasību izpildei norāda būvspeciālistu, kas nav pretendenta, tā apakšuzņēmēja, vai piegādātāju apvienības dalībnieka, ja pretendents ir piegādātāju apvienība, darbinieks, tad pretendentam ir jāpierāda, ka attiecīgais būvspeciālists ir informēts par tā norādīšanu pretendenta piedāvājumā un to, ka būvspeciālists apņemas piedalīties iepirkuma līguma izpildē.

	Būvspeciālista apliecinājums saskaņā ar nolikuma 6.pielikumā esošo veidlapu (formu).




14. Prasības finanšu piedāvājuma sagatavošanai un iesniegšanai:

14.1. Par finanšu piedāvājumu uzskata šādus dokumentus un EIS ievadīto informāciju (kopā):
14.1.1. aizpildītu darbu apjomu sarakstu "energoefektivitātes pasākumi";
14.1.2. aizpildītu darbu apjomu sarakstu "vides modernizēšana";
14.1.3. aizpildītu darbu apjomu sarakstu "remontdarbi un lifts";
14.1.4. aizpildītu finanšu piedāvājuma kopsavilkumu;
14.1.5. ierakstu EIS iedalījumā "Finanšu piedāvājums".
14.2. Pretendentam jāiesniedz nolikuma 10. - 12.pielikumā esošie darbu apjomu saraksti, ņemot vērā darbu apjomu sarakstos norādītos darbus un norādāmās izmaksas. Pretendentam ir jāizmanto pielikumos nodrošinātās .xlsx formāta darbu apjomu sarakstu failus/datnes, kuras pievienotas nolikuma pielikumā, nemainot to formātu vai mainot formātu tikai uz līdzvērtīgu formātu, kas būtu atverams/apstrādājams ar Microsoft Excel programmu.
14.3. Darbu apjomu sarakstos izmaksas jānorāda ar precizitāti 2 zīmes aiz komata. Nepieciešamības gadījumā veic noapaļošanu, izmantojot ROUND funkciju/formulu. Ja šāda norādītā precizitāte netiks ievērota, pasūtītājs patstāvīgi neveiks izmaksu noapaļošanu un, ja turpmākā vērtēšana būs iespējama (aritmētiski un tiesiski), vērtēs izmaksas, ņemot vērā tikai 2 zīmes aiz komata. 
14.4. Pretendentam jāiesniedz finanšu piedāvājuma kopsavilkumu saskaņā ar nolikuma 2.pielikumā esošo veidlapu (formu). Veidlapā norādītos apliecinājumus ir aizliegts dzēst. 
14.5. Pretendentam EIS finanšu piedāvājuma ievadlaukā jāievada kopējā piedāvātā līgumcena, kuru iegūst, summējot visu iesniegto darbu apjomu sarakstu koptāmēs norādītās kopējās summas.

Svarīgi:

Aizpildot darbu apjomu sarakstu un norādot tajā būvizmaksas, pretendentam jāvadās no 03.05.2017. Ministru kabineta noteikumos "Noteikumi par Latvijas būvnormatīvu LBN 501-17 "Būvizmaksu noteikšanas kārtība"" norādītās informācijas, taču obligāti ievērojot šī nolikuma pielikumā doto darbu apjomu sarakstus - pretendents nedrīkst mainīt tajos norādīto darbu aprakstu, darbu apjomu, darbu saraksta secību un citu tamlīdzīgu informāciju, kas var mainīt iepirkuma priekšmetu. 

15. Prasības tehniskā piedāvājuma sagatavošanai un iesniegšanai:

15.1. Par tehnisko piedāvājumu uzskata aizpildītus darbu apjomu sarakstus un ekvivalentu sarakstus, ja pretendents ir izvēlējies piedāvāt ekvivalentus būvizstrādājumus/standartus. 
15.2. Ja pretendents atbilstoši zemāk norādītajam skaidrojumam ir izvēlējies piedāvāt ekvivalentus būvizstrādājumus vai standartus, pretendentam jāiesniedz:
15.2.1. ekvivalentu saraksts atbilstoši nolikuma 3.pielikumā esošai veidlapai (formai);
15.2.2. jebkādi dokumenti (ražotāja tehniskā dokumentācija, testēšanas pārskati, kompetento vai akreditēto institūciju lēmumi/atzinumi, vai jebkādi citi dokumenti), kas objektīvi pierāda, ka pretendenta piedāvātie būvizstrādājumi un standarti ir ekvivalenti tiem, kurus attiecīgi plānots nomainīt uz pretendenta piedāvātajiem (t.i. kas pierāda piedāvāto būvizstrādājumu un standartu ekvivalenci). 

Skaidrojums: 

Ja iepirkuma procedūras dokumentos ir norādīts konkrēts būvizstrādājuma (ieskaitot iekārtas, sistēmas un citas preces) vai standarta nosaukums vai kāda cita norāde uz specifisku būvizstrādājumu izcelsmi, īpašu procesu, zīmolu vai veidu, pretendents var piedāvāt ekvivalentus būvizstrādājumus vai atbilstību ekvivalentiem standartiem, kas atbilst iepirkumā noteiktajām prasībām un parametriem, ja tiek sasniegti būvprojektā iekļautie tehniskie rādītāji, nodrošinot izmantoto materiālu sastāva, kvalitātes un dizaina raksturlielumu atbilstību. 

Konkrēti nosaukumi, zīmoli, izcelsme, procesi, veidi un standarti (ja tādi ir noteikti) darbu apjomu sarakstos un būvprojektā ir saistīti ar projektēšanas darbu veikšanu un kontroltāmes sagatavošanu, tādēļ šādas konkrētas norādes nav saistītas ar konkurences vai pretendentu iespēju ierobežošanu jeb obligātu pienākumu piedāvāt tikai konkrēti norādītos būvizstrādājumus/standartus.

Svarīgi:

Aizpildot darbu apjomu sarakstu, pretendentam jāvadās no 03.05.2017. Ministru kabineta noteikumos "Noteikumi par Latvijas būvnormatīvu LBN 501-17 "Būvizmaksu noteikšanas kārtība"" norādītās informācijas, taču obligāti ievērojot šī nolikuma pielikumā dotos darbu apjomu sarakstus - pretendents nedrīkst mainīt tajos norādīto darbu aprakstu, darbu apjomu, darbu saraksta secību un citu tamlīdzīgu informāciju, kas var mainīt iepirkuma priekšmetu.

16. Prasības piegādātāju apvienībām:

16.1. Iepirkuma nolikumā noteiktās prasības attiecībā uz saimniecisko un finansiālo stāvokli, kā arī tehniskajām un profesionālajām spējām izpilda šādi:
16.1.1. prasību par vidējo neto finanšu apgrozījumu (nolikuma 12.1.punkts) piegādātāju apvienība ir tiesīga izpildīt, summējot piegādātāju apvienības dalībnieku neto finanšu apgrozījumus;
16.1.2. prasību par pretendenta pieredzi (nolikuma 13.1.punkts) piegādātāju apvienība ir tiesīga izpildīt, apvienojot piegādātāju apvienības dalībnieku pieredzi - attiecīgās prasības a); b) un c) apakšpunktu prasību izpildi var apliecināt gan ar vienu un to pašu būvdarbu līgumu, kuru kā pieredzi apliecinošu līgumu var norādīt viens no piegādātāju apvienības dalībniekiem, gan ar vairākiem būvdarbu līgumiem, kurus kā pieredzi apliecinošus līgumus var norādīt vairāki piegādātāju apvienības dalībnieki, ievērojot, ka katra atsevišķā prasība ir jāapliecina viena būvdarbu līguma ietvaros un to nevar summēt no vairākiem būvdarbu līgumiem (t.i. nav atļauts katrā atsevišķā apakšpunktā – a); b) un c) – minētās prasības sadalīt/sašķelt sīkāk).
16.1.3. prasību par būvspeciālistu iesaisti (nolikuma 13.2.punkts) piegādātāju apvienība ir tiesīga izpildīt, apvienojot personāla resursus - attiecīgos būvspeciālistus nodrošinot tikai vienam piegādātāju apvienības dalībniekam vai būvspeciālistus nodrošinot vairākiem piegādātāju apvienības dalībniekiem kopā.
16.2. Piegādātāju apvienība, attiecībā uz kuru pieņemts lēmums slēgt iepirkuma līgumu, pēc savas izvēles uz iepirkuma līguma noslēgšanas brīdi izveidojas atbilstoši noteiktam juridiskam statusam vai noslēdz sabiedrības līgumu, vienojoties par piegādātāju apvienības dalībnieku atbildības sadalījumu.

17. Prasības Eiropas vienotā iepirkuma procedūras dokumenta iesniegšanai:

17.1. Pretendents ir tiesīgs iesniegt Eiropas vienoto iepirkuma procedūras dokumentu (EVIPD) kā sākotnējo pierādījumu atbilstībai iepirkumā noteiktajām atlases prasībām. Ja pretendents ir izvēlējies iesniegt EVIPD, tad EVIPD jāiesniedz arī par katru personu, uz kuras iespējām pretendents balstās, lai apliecinātu tā atbilstību iepirkuma nolikumā izvirzītajām kvalifikācijas prasībām; pretendenta apakšuzņēmēju, kura sniedzamo pakalpojumu vērtība ir vismaz 10 000 euro, katru piegādātāju apvienības dalībnieku, ja pretendents ir piegādātāju apvienība.
17.2. EVIPD (tā veidlapa (forma)) ir pieejams interneta vietnē: http://espd.eis.gov.lv/ Iesniedzot EVIPD, attiecīgajai personai jāaizpilda tā I, II, III, IV un VI sadaļa.
17.3. Pasūtītājs piedāvājumu vērtēšanas laikā ir tiesīgs pieprasīt, lai pretendents iesniedz visus vai daļu no dokumentiem, kas apliecina pretendenta atbilstību iepirkuma nolikumā noteiktajām atlases prasībām, un pretendentam ir pienākums šādus dokumentus iesniegt.

IV Pretendentu izslēgšanas iemesli un to pārbaudes kārtība

18. Pretendentu izslēgšanas iemesli:

18.1. Pasūtītājs izslēgs pretendentu no turpmākās dalības iepirkuma, ja pasūtītājam būs pienākums to izslēgt atbilstoši šādiem ārējiem normatīvajiem aktiem: 
18.1.1. Publisko iepirkumu likumu; 
18.1.2. Starptautisko un Latvijas Republikas nacionālo sankciju likumu;
18.1.3. 2014.gada 31.jūlija Padomes Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā;
18.1.4. citiem ārējiem normatīvajiem aktiem, ja tie noteikts attiecīgo pasūtītāja pienākumu un būs attiecināmi uz šo iepirkumu.
18.2. Pretendentu izslēgšanas iemesli ir noteikti:
18.2.1. Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14.punktā;
18.2.2. Starptautisko un Latvijas Republikas nacionālo sankciju likuma 11.1 panta pirmajā daļā;
18.2.3. 2014.gada 31.jūlija Padomes Regulas (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktā.
18.3. Pretendentu izslēgšanas iemesli attiecas uz šādām personām:
18.3.1. Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14.punktā noteiktie izslēgšanas iemesli - uz pretendentu un arī uz Publisko iepirkumu likuma 42. panta trešās daļas 1., 2., 3.punktā noteiktajām personām;
18.3.2. Publisko iepirkumu likuma 42.panta otrās daļas 1., 2., 3.punktā noteiktie izslēgšanas iemesli - arī uz Publisko iepirkumu likuma 42.panta trešās daļas 4.punktā noteiktajām personām;
18.3.3. Publisko iepirkumu likuma 42.panta otrās daļas 1., 2., 11.punktā noteiktie izslēgšanas iemesli - arī uz Publisko iepirkumu likuma 42.panta trešās daļas 5.punktā noteiktajām personām;
18.3.4. Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas iemesli - uz Starptautisko un Latvijas Republikas nacionālo sankciju likuma 11.1 panta pirmajā daļā noteiktajām personām;
18.3.5. 2014.gada 31.jūlija Padomes Regulas (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktā noteiktie izslēgšanas iemesli - uz 2014.gada 31.jūlija Padomes Regulas (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktā noteiktajām personām.

19. Pretendentu izslēgšanas iemeslu pārbaudes kārtība:

19.1. Pretendentu izslēgšanas iemeslus (vai šādi iemesli ir attiecināmi uz pretendentu un attiecīgajām personām) pasūtītājs pārbaudīs Publisko iepirkumu likuma 42.pantā noteiktajā kārtībā (ņemot vērā arī Publisko iepirkumu likuma 43.panta noteikumus), Starptautisko un Latvijas Republikas nacionālo sankciju likuma 11.1 pantā noteiktajā kārtībā, kā arī iegūstot pārbaudei nepieciešamo informāciju no informācijas sistēmām un datubāzēm, piedāvājumā norādītās informācijas, vai pieprasot informāciju no pretendenta.
19.2. Pārbaudi par pretendentu izslēgšanas iemesliem pasūtītājs veiks attiecībā uz pretendentu, kuram 
atbilstoši piedāvājuma vērtējumam būtu piešķiramas iepirkuma līguma slēgšanas tiesības.

V Piedāvājumu izvērtēšanas kritēriji un piedāvājumu vērtēšanas kārtība

20. Piedāvājumu izvērtēšanas kritēriji:

20.1. Pasūtītājs iepirkuma līguma slēgšanas tiesības piešķirs saimnieciski visizdevīgāko piedāvājumu iesniegušajam pretendentam, kuru noteiks pēc kopējās viszemākās piedāvātās līgumcenas.
20.2. Ja vismaz divu prasībām atbilstošu piedāvājumu novērtējums būs vienāds (gadījumā, kurā tika piedāvātas vismaz divas vienādas viszemākās piedāvātās līgumcenas un faktiski nevar uzreiz noteikt pretendentu, kuram būtu piešķiramas līguma slēgšanas tiesības), pasūtītājs izvēlēsies tā pretendenta piedāvājumu un līguma slēgšanas tiesības piešķirs tam pretendentam, kurš piedāvās viszemākās izmaksas darbu apjomu saraksta "energoefektivitātes pasākumi" lokālās tāmes Nr.6 "Fasāde" pozīcijā Nr. 4 "Fasādes apdares lokšņu Swisspearl  NOBILIS AMBER 723 apdare 12 mm biezumā".

21. Piedāvājumu vērtēšanas kārtība:

21.1. Pretendentu piedāvājumi tiek vērtēti slēgtā sēdē.
21.2. Pretendentu piedāvājumi tiek vērtēti atsevišķos piedāvājumu vērtēšanas posmos.
21.3. Pirmajā piedāvājumu vērtēšanas posmā tiek vērtēti visu pretendentu finanšu piedāvājumi. 
21.4. Otrajā piedāvājumu vērtēšanas posmā tiek vērtēts pretendenta, kurš iesniedzis piedāvājumu ar viszemāko piedāvāto līgumcenu, iesniegtais tehniskais piedāvājums.
21.5. Trešajā piedāvājumu vērtēšanas posmā tiek vērtēta pretendenta, kurš iesniedzis piedāvājumu ar viszemāko piedāvāto līgumcenu un kura iesniegtais tehniskais piedāvājums atzīts par atbilstošu iepirkuma nolikuma prasībām, atbilstība kvalifikācijas prasībām (ieskaitot nolikuma 10.punktā noteiktās prasības), kā arī tiek vērtēts iesniegtais piedāvājuma nodrošinājums.
21.6. Ceturtajā piedāvājumu vērtēšanas posmā tiek pārbaudīts vai uz pretendentu, kuram atbilstoši vērtējumam būtu piešķiramas iepirkuma līguma slēgšanas tiesības, ir attiecināmi pretendentu izslēgšanas iemesli.
21.7. Piedāvājuma noformējums tiek pārbaudīts katrā piedāvājumu vērtēšanas posmā atbilstoši tajā vērtējamiem dokumentiem. Ja pasūtītājs konstatē noformējuma trūkumus, tad pasūtītājs izvērtē to būtiskumu un lemj par piedāvājuma tālāku izskatīšanu.
21.8. Ja Pasūtītājs kādā piedāvājumu vērtēšanas posmā konstatē, ka no pretendenta, kura piedāvājums tika vērtēts, būtu pieprasāms skaidrojums vai pieprasāma papildu vai trūkstošā informācija, vai pieprasāma kļūdu novēršana, vai pieprasāmi papildu dokumenti, Pasūtītājs lietderības un laika ekonomijas apsvērumu dēļ ir tiesīgs šādu piedāvājumu izvērtēt uzreiz pilnībā visos piedāvājumu vērtēšanas posmos (izņemot ceturto), nolūkā pārbaudīt vai piedāvājums nebūtu noraidāms.

22. Finanšu piedāvājumu vērtēšana:

22.1. Pasūtītājs pārbauda finanšu piedāvājumu atbilstību izvirzītajām prasībām, kā arī izvērtē finanšu piedāvājumos norādītās izmaksas.
22.2. Finanšu piedāvājuma vērtēšanas laikā pasūtītājs izvērtē, vai piedāvājums nebūtu uzskatāms par nepamatoti lētu. Ja Pasūtītājs konstatē nepamatoti lēta piedāvājuma pazīmes un piedāvājums šķiet nepamatoti lēts, pasūtītājs rīkojas Publisko iepirkumu likuma 53.pantā noteiktajā kārtībā.
22.3. Ja finanšu piedāvājumu vērtēšanas laikā Pasūtītājs konstatē, ka pretendenta, kurš ir iesniedzis piedāvājumu ar viszemāko piedāvāto līgumcenu un kura piedāvājums nav noraidāms atbilstoši šī nolikuma noteikumiem, iesniegtajā darbu apjomu sarakstā "energoefektivitātes pasākumi" piedāvātās kopējās izmaksas nepārsniedz 3 942 476 euro bez PVN, un darbu apjomu sarakstos "vides modernizēšana" un "remontdarbi un lifts" piedāvātās kopējās izmaksas nepārsniedz 463 319 euro bez PVN, tad Pasūtītājs attiecīgā pretendenta piedāvājumu turpina vērtēt nākamajā piedāvājumu vērtēšanas posmā, atzīstot to par piedāvājumu ar viszemāko piedāvāto līgumcenu.
22.4. Ja finanšu piedāvājumu vērtēšanas laikā Pasūtītājs konstatē, ka pretendenta, kurš ir iesniedzis piedāvājumu ar viszemāko piedāvāto līgumcenu, un kura piedāvājums nav noraidāms atbilstoši šī nolikuma noteikumiem, iesniegtajā darbu apjomu sarakstā "energoefektivitātes pasākumi" piedāvātās kopējās izmaksas pārsniedz 3 942 476 euro bez PVN, vai darbu apjomu sarakstos "vides modernizēšana" un "remontdarbi un lifts" piedāvātās kopējās izmaksas pārsniedz 463 319 euro bez PVN, tad Pasūtītājs veic iepirkuma priekšmeta apjoma samazināšanu - būvdarbu apjomu samazināšanu, izslēdzot noteiktus būvdarbus - vienādi visos iesniegtajos piedāvājumos.
22.5. Būvdarbu apjomu samazināšana, kas minēta nolikuma 22.4.punktā, tiek veikta, secīgi izslēdzot šajā nolikuma punktā norādītos būvdarbu apjomus līdz brīdim, kad vismaz viena pretendenta iesniegtajā darbu apjomu sarakstā "energoefektivitātes pasākumi" piedāvātās kopējās izmaksas nepārsniedz 3 942 476 euro bez PVN, un darbu apjomu sarakstos "vides modernizēšana" un "remontdarbi un lifts" piedāvātās kopējās izmaksas nepārsniedz 463 319 euro bez PVN, vai līdz brīdim, kad visi šajā punktā paredzētie būvdarbu apjomi ir izslēgti:
22.5.1. ja darbu apjomu saraksta "energoefektivitātes pasākumi" kopējās izmaksas pārsniedz 3 942 476 euro bez PVN:

· pilnībā tiek izslēgti lokālajā tāmē Nr. 8 "Atjaunīgo energoresursu tehnoloģiju iegāde un ierīkošana" norādītie būvdarbu apjomi;
· ja attiecīgās kopējās izmaksas arī pēc iepriekš minēto būvdarbu apjomu izslēgšanas joprojām pārsniedz 3 942 476 euro bez PVN, pilnībā tiek izslēgti lokālajā tāmē Nr. 15 "Sanmezglu apdares atjaunošana" norādītie būvdarbu apjomi.

22.5.2. ja darbu apjomu sarakstos "vides modernizēšana" un "remontdarbi un lifts" kopējās izmaksas pārsniedz 463 319 euro bez PVN:

· pilnībā tiek izslēgti no darbu apjomu saraksta "remontdarbi un lifts" lokālajā tāmē Nr. 1-7 "Skatuves aprīkojums" un Nr. 1-3.1 "Zāles apdares atjaunošana" norādītie būvdarbu apjomi;
· ja attiecīgās kopējās izmaksas arī pēc iepriekš minēto būvdarbu apjomu izslēgšanas joprojām pārsniedz 463 319 euro bez PVN, pilnībā tiek izslēgti no darbu apjomu saraksta "remontdarbi un lifts" lokālajā tāmē Nr. 1-4.1 "Lifta izbūve", Nr. 1-2 "Lifta šahtas izbūve" un Nr. 1-5 "Elektroinstalācija un apgaismojums" norādītie būvdarbu apjomi;
· ja attiecīgās kopējās izmaksas arī pēc iepriekš minēto būvdarbu apjomu izslēgšanas joprojām pārsniedz 463 319 euro bez PVN, pilnībā tiek izslēgti no darbu apjomu saraksta "remontdarbi un lifts" lokālajā tāmē Nr. 1-3.2 "Bibliotēkas apdares atjaunošana" norādītie būvdarbu apjomi;
· ja attiecīgās kopējās izmaksas arī pēc iepriekš minēto būvdarbu apjomu izslēgšanas joprojām pārsniedz 463 319 euro bez PVN, pilnībā tiek izslēgti no darbu apjomu saraksta "remontdarbi un lifts" lokālajā tāmē Nr. 1-3.5 "Durvju nomaiņa" norādītie būvdarbu apjomi;
· ja attiecīgās kopējās izmaksas arī pēc iepriekš minēto būvdarbu apjomu izslēgšanas joprojām pārsniedz 463 319 euro bez PVN, pilnībā tiek izslēgti no darbu apjomu saraksta "remontdarbi un lifts" lokālajā tāmē Nr. 1-3.4 "3.stāva grīdu apdares atjaunošana " norādītie būvdarbu apjomi;
· ja attiecīgās kopējās izmaksas arī pēc iepriekš minēto būvdarbu apjomu izslēgšanas joprojām pārsniedz 463 319 euro bez PVN, pilnībā tiek izslēgti no darbu apjomu saraksta "remontdarbi un lifts" lokālajā tāmē Nr. 1-3.3 "Datorklases apdares atjaunošana" norādītie būvdarbu apjomi;
· ja attiecīgās kopējās izmaksas arī pēc iepriekš minēto būvdarbu apjomu izslēgšanas joprojām pārsniedz 463 319 euro bez PVN, pilnībā tiek izslēgti no darbu apjomu saraksta "remontdarbi un lifts" lokālajā tāmē Nr. 1-6 "ESS – TK sistēma" un Nr. 1-9 "Teritorijas labiekārtošana" norādītie būvdarbu apjomi;
· ja attiecīgās kopējās izmaksas arī pēc iepriekš minēto būvdarbu apjomu izslēgšanas joprojām pārsniedz 463 319 euro bez PVN, pilnībā tiek izslēgti no darbu apjomu saraksta "vides modernizēšana" lokālajā tāmē Nr. 5 "Griesti" norādītie būvdarbu apjomi; 
· ja attiecīgās kopējās izmaksas arī pēc iepriekš minēto būvdarbu apjomu izslēgšanas joprojām pārsniedz 463 319 euro bez PVN, pilnībā tiek izslēgti no darbu apjomu saraksta "vides modernizēšana" lokālajā tāmē Nr. 7 "Sanmezglu aprīkojums" norādītie būvdarbu apjomi.
22.6. Pēc būvdarbu apjomu samazināšanas saskaņā ar nolikuma 22.5.punktu, Pasūtītājs pārrēķina visu pretendentu piedāvātās līgumcenas, no tām atskaitot izslēgto būvdarbu izmaksas, un finanšu piedāvājumu vērtēšanu veic no jauna, ņemot vērā tikai pārrēķinātās piedāvātās līgumcenas. Ja pretendenta, kurš ir iesniedzis piedāvājumu ar viszemāko līgumcenu (pārrēķināto viszemāko līgumcenu) un kura piedāvājums nav noraidāms atbilstoši šī nolikuma noteikumiem, piedāvājums nepārsniedz nolikuma 22.3.punktā noteiktās finanšu robežas, Pasūtītājs attiecīgā pretendenta piedāvājumu turpina vērtēt nākamajā piedāvājumu vērtēšanas posmā, atzīstot to par piedāvājumu ar viszemāko piedāvāto līgumcenu.
22.7. Ja pēc visu nolikuma 22.5.punktā noteikto būvdarbu apjomu pilnīgas izslēgšanas pretendenta, kurš ir iesniedzis piedāvājumu ar viszemāko piedāvāto līgumcenu un kura piedāvājums nav noraidāms atbilstoši šī nolikuma noteikumiem, piedāvājums joprojām pārsniedz kādu no nolikuma 22.3.punktā noteiktajām finanšu robežām, Pasūtītājs pieņem lēmumu par iepirkuma procedūras pārtraukšanu.
22.8. Piemērojot būvdarbu apjomu samazināšanu, Pasūtītājs nepieprasa jaunus finanšu piedāvājumus, kā arī neveic sarunas ar pretendentiem, bet izmanto tikai piedāvājumā iesniegto informāciju. 

23. Tehnisko piedāvājumu vērtēšana:

23.1. Pasūtītājs pārbauda tehnisko piedāvājumu atbilstību izvirzītajām prasībām.
23.2. Ja pretendents ir piedāvājis ekvivalentus, pasūtītājs izvērtē vai piedāvātie ekvivalenti faktiski ir uzskatāmi par ekvivalentiem (pārbaudot to tehnisko ekvivalenci/ekvivalenci prasībām).

24. Kvalifikācijas atbilstības vērtēšana:

24.1. Pasūtītājs izvērtē pretendenta iesniegtos kvalifikāciju apliecinošus dokumentus un pārbauda tā atbilstību izvirzītajām prasībām.
24.2. Pasūtītājs vienlaikus izvērtē dokumentus, kas iesniedzami atbilstoši nolikuma 10.punktam, un pārbauda iesniegtā piedāvājuma nodrošinājuma atbilstību izvirzītajām prasībām.

25. Pretendenta piedāvājuma noraidīšana: 

25.1. Pretendenta piedāvājums tiek noraidīts, ja:
25.1.1. ir iesniegti piedāvājuma varianti;
25.1.2. nav iesniegts piedāvājuma nodrošinājums;
25.1.3. iesniegtais piedāvājuma nodrošinājums neatbilst izvirzītajām prasībām un šādu neatbilstību nav iespējams novērst atbilstoši Publisko iepirkumu likuma noteikumiem;
25.1.4. iesniegtais piedāvājuma nodrošinājums neatbilst izvirzītajām prasībām, šādu neatbilstību atbilstoši Publisko iepirkumu likuma noteikumiem ir iespējams novērst, taču pretendents šādu neatbilstību nenovērš pasūtītāja noteiktajā termiņā;
25.1.5. nav iesniegts finanšu piedāvājums vai nav iesniegts tehniskais piedāvājums;
25.1.6. finanšu piedāvājumā nav norādītas visas nepieciešamās izmaksas (piemēram, nav norādītas izmaksas, kurām jārodas atbilstoši darbu daudzumu sarakstā norādītajam darba aprakstam);
25.1.7. finanšu piedāvājums ir iesniegts par nepilnu iepirkuma priekšmeta apjomu;
25.1.8. piedāvājumu vērtēšanas laikā pretendents pēc būtības groza finanšu piedāvājumu;
25.1.9. finanšu piedāvājums ir neskaidrs vai tajā ir acīmredzamas pārrakstīšanās kļūdas, un:
25.1.9.1. atbilstoši Publisko iepirkumu likuma noteikumiem nav iespējams pieprasīt pretendentu skaidrot vai papildināt finanšu piedāvājumā iekļauto informāciju un novērst kļūdas;
25.1.9.2. pasūtītājs atbilstoši Publisko iepirkumu likuma noteikumiem ir pieprasījis pretendentu skaidrot vai papildināt finanšu piedāvājumā iekļauto informāciju un novērst kļūdas, taču pretendents nav veicis šādu skaidrošanu/papildināšanu/novēršanu pasūtītāja noteiktajā termiņā.
25.1.10. piedāvājumu jānoraida kā nepamatoti lēts atbilstoši Publisko iepirkumu likuma 53.panta noteikumiem; 
25.1.11. tehniskais piedāvājums ir iesniegts par nepilnu iepirkuma priekšmeta apjomu;
25.1.12. tehniskajā piedāvājumā piedāvātie ekvivalenti faktiski nav uzskatāmi par ekvivalentiem;
25.1.13. piedāvājumu vērtēšanas laikā pretendents pēc būtības groza tehnisko piedāvājumu;
25.1.14. tehniskais piedāvājums ir neskaidrs vai tajā ir acīmredzamas pārrakstīšanās kļūdas, un:
25.1.14.1. atbilstoši Publisko iepirkumu likuma noteikumiem nav iespējams pieprasīt pretendentu skaidrot vai papildināt tehniskajā piedāvājumā iekļauto informāciju un novērst kļūdas;
25.1.14.2. pasūtītājs atbilstoši Publisko iepirkumu likuma noteikumiem ir pieprasījis pretendentu skaidrot vai papildināt tehniskajā piedāvājumā iekļauto informāciju un novērst kļūdas, taču pretendents nav veicis šādu skaidrošanu/papildināšanu/novēršanu pasūtītāja noteiktajā termiņā.
25.1.15. kvalifikāciju apliecinoši dokumenti nav iesniegti (tai skaitā, ja tie iesniegti tikai daļēji jeb nepilnā nepieciešamajā apjomā) un atbilstoši Publisko iepirkumu likuma noteikumiem nav iespējams pieprasīt pretendentu šādus dokumentus iesniegt;
25.1.16. iesniegtie kvalifikāciju apliecinoši dokumenti nesatur informāciju, kas ļautu objektīvi un nepārprotami pārliecināties par prasību izpildi, un atbilstoši Publisko iepirkumu likuma noteikumiem nav iespējams pieprasīt pretendentu iesniegt trūkstošo informāciju;
25.1.17. iesniegtie kvalifikāciju apliecinoši dokumenti ir neskaidri un tāpēc nevar pārliecināties par prasību izpildi, un atbilstoši Publisko iepirkumu likuma noteikumiem nav iespējams pieprasīt pretendentu šādos dokumentos iekļauto informāciju skaidrot;
25.1.18. pasūtītājs atbilstoši Publisko iepirkumu likuma noteikumiem ir pieprasījis pretendentu iesniegt kvalifikāciju apliecinošus dokumentus, vai ir pieprasījis izskaidrot vai papildināt kvalifikāciju apliecinošajos dokumentos iekļauto informāciju, taču pretendents nav veicis šādu skaidrošanu/papildināšanu/iesniegšanu pasūtītāja noteiktajā termiņā.
25.1.19. citos gadījumos, kad piedāvājums ir uzskatāms par neatbilstošu un tāpēc būtu noraidāms.

[bookmark: _Toc135055589]VI Iepirkuma līguma slēgšana

26. [bookmark: _Hlk87360386]Iepirkuma līguma sagatavošanas un slēgšanas kārtība:

26.1. Iepirkuma līgums (būvdarbu līgums) tiks sagatavots atbilstoši iepirkuma līguma projekta, kas ir pievienots nolikuma 16.pielikumā, noteikumiem. 
26.2. Pretendenta pienākums ir pienākums parakstīt attiecīgo iepirkuma līgumu 10 darba dienu laikā no attiecīgā pasūtītāja rakstiska, elektroniski nosūtītā, pieprasījuma saņemšanas. Ja pretendents, kuram tika piešķirtas iepirkuma līguma slēgšanas tiesības, nokavē minēto termiņu (neparaksta un nenosūta pasūtītājam no savas puses parakstītu iepirkuma līgumu), pasūtītājs šādu kavējumu ir tiesīgs uzskatīt par atteikšanos slēgt iepirkuma līgumu.

VII Datu aizsardzība

27. Datu aizsardzības noteikumi:

27.1. Pasūtītājs iepirkuma ietvaros apstrādā personas datus, kas ietverti pretendentu iesniegtajos piedāvājumos un tiem pievienotajos dokumentos, lai nodrošinātu iepirkuma procedūras norisi, piedāvājumu izvērtēšanu, lēmumu pieņemšanu, iepirkuma līguma noslēgšanu un izpildi, kā arī normatīvajos aktos noteikto pienākumu izpildi.
27.2. Pretendents, iesniedzot piedāvājumu, apliecina, ka piedāvājumā norādīto fizisko personu dati ir iegūti un iesniegti tiesiski un attiecīgās fiziskās personas ir informētas par to datu nodošanu pasūtītājam un apstrādi šīs iepirkuma procedūras ietvaros.
27.3. Pasūtītājs ir tiesīgs nodot vai izpaust iepirkuma ietvaros saņemtos personas datus normatīvajos aktos noteiktajos gadījumos un apjomā, tai skaitā iepirkuma komisijas locekļiem, pasūtītāja darbiniekiem, piesaistītajiem ekspertiem, kā arī uzraudzības, kontroles, audita un tiesu iestādēm.
27.4. Personas dati tiek glabāti normatīvajos aktos noteiktajā termiņā.

VIII Pielikumi

28. Iepirkuma nolikumam ir šādi pielikumi*:
28.1. 1.pielikums - pieteikums par piedalīšanos iepirkumā;
28.2. 2.pielikums - finanšu piedāvājuma kopsavilkums;
28.3. 3.pielikums - ekvivalentu saraksts;
28.4. 4.pielikums - informācija par pretendenta pieredzi;
28.5. 5.pielikums - būvspeciālistu saraksts un informācija par ēku būvdarbu vadītāja pieredzi;
28.6. 6.pielikums - būvspeciālista apliecinājums;
28.7. 7.pielikums - informācija par apakšuzņēmējiem un personām, uz kuru iespējām pretendents balstās, lai apliecinātu tā atbilstību iepirkuma nolikumā izvirzītajām kvalifikācijas prasībām;
28.8. 8.pielikums - apakšuzņēmēja apliecinājums;
28.9. 9.pielikums - personas, uz kuras iespējām pretendents balstās, lai pierādītu tā atbilstību iepirkuma nolikumā noteiktajām prasībām, apliecinājums;
28.10. 10.pielikums - darbu apjomu saraksts "energoefektivitātes pasākumi";
28.11. 11.pielikums - darbu apjomu saraksts "vides modernizēšana";
28.12. 12.pielikums - darbu apjomu saraksts "remontdarbi un lifts";
28.13. 13.pielikums - tehniskā specifikācija;
28.14. 14.pielikums - būvprojekts "Energoefektivitātes pasākumi MIKC "Latgales Mūzikas un mākslas vidusskolā" nekustamā īpašuma Baznīcas ielā 34A, Rēzekne";
28.15. 15.pielikums - būvprojekts "Mācību ēkas Baznīcas ielā 34A, Rēzeknē pārbūve";
28.16. 16.pielikums - iepirkuma līguma projekts;
28.17. 17.pielikums - būvobjekta nodošanas un pieņemšanas akts (iepirkuma līguma projekta 1.pielikums);
28.18. 18.pielikums - būvizmaksu indeksācijas aprēķina forma (iepirkuma līguma projekta 2.pielikums).



*būvprojekti un darbu apjomu saraksti vienlaikus arī ir uzskatāmi par tehnisko specifikāciju

Svarīgi: 

Ērtības un pārskatāmības nolūkā visi nolikuma pielikumi ir nodalīti no nolikuma kā pamatdokumenta (faila/datnes) un ievietoti EIS (pie šī iepirkuma) kā atsevišķi dokumenti (faili/datnes vai to kopums).
